OpenLLM-France/wikimedia huggingface dataset:
# L'Albanell

* Per a altres significats, vegeu «albanell (desambiguació)».
L'Albanell és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular coberta a dues vessants i amb el carener perpendicular a la façana, orientada a migdia. Presenta un bonic portal dovellat i descentrat. Al primer pis les llindes dels portals dels balcons ostenten decoracions conopials i a la part superior motllures goticitzants. A la part dreta s'hi adossa un cos amb galeries al primer pis i al sector esquerre s'hi forma una gran eixida que s'uneix al cos de corrals i de l'església que tanquen la lliça. L'estat de conservació és regular. La part baixa és construïda amb còdols de riu i lleves de pedra sense picar, la resta de la casa està arrebossada, factor que impedeix veure l'aparell constructiu.

### Capella de Sant Joan

De nau única i absis poligonal orientat a migdia amb tres obertures poligonals. L'interior és cobert amb volta d'ametlla i amb nerviacions que li donen un caire goticista. Té també estucs policromats i als peus hi ha el cor. La façana es troba orientada a tramuntana i presenta un portal de forma ametllada i al damunt un ull de bou quadrifoliat i el capcer decorat amb formes graonades, també goticistes i acabades en pinacles. Al damunt s'eleva un campanaret d'espadanya. L'interior és decorat amb un retaule, també de línies goticistes. És construïda amb pedra i arrebossada al damunt, excepte els elements de ressalt de la façana. Hi ha restes de vitralls pintats. L'estat de conservació és mitjà. No té culte des de la dècada de 1960.

## Història

Antic mas de la parròquia i terme de Malla que trobem esmentat al fogatge de 1553 on trobem SAGIMON GURRI que habitava el mas de l'albanell.
Ben segur, però, que els orígens històrics de la masia daten de molt més antic.
L'única data constructiva que s'ha trobat a la masia és un cavall de fusta del segle xviii (1755).

## Referències

* 1 2 3 4 5 6 «Albanell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Coll de Boix (Odèn)

El Coll de Boix és un port de muntanya situat a 1.256 mentres, entre el Tossal de Cambrils (a llevant) i la Serra de Turp (a ponent) per on la carretera L-401 comunica les comarques de l'Alt Urgell (al nord) i del Solsonès (al sud).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya
# 21a edició dels Premis Sant Jordi de Cinematografia

La 21a edició dels Premis Sant Jordi de Cinematografia (aleshores oficialment Premios San Jorge) va tenir lloc el 26 d'abril de 1977, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala, i per la Diputació de Barcelona.
L'entrega de premis va tenir lloc a l'Hotel Calderón de Barcelona en un acte presentat pel director de RNE i TVE a Barcelona Jorge Arandes. En acabar es va projectar al Cine Alcázar la pel·lícula The Last Picture Show de Peter Bogdanovich.

## Premis Sant Jordi

| Categoria | Premiat | Labor premiada |
| Millor pel·lícula espanyola | El puente | Pel·lícula |
| Millor pel·lícula estrangera | Barry Lyndon | Stanley Kubrick |
| Millor interpretació espanyola | José Luis Gómez | Pascual Duarte |
| Millor interpretació estrangera | Jack Nicholson | Algú va volar sobre el niu del cucut Professione: reporter Carnal Knowledge |
| Millor pel·lícula infantil | Benji | Joe Camp |
| Millor curtmetratge | Les escargots | René Laloux Roland Topor |
| Premi Especial del Jurat | Jaume Picas | - |

## Referències

* ↑ «El puente», premio San Jorge a la mejor película nacional, El País, 3 d'abril de 1977
* ↑ San Jorge, ABC, 7 d'abril de 1977
* ↑ Entrega de los XXI Premios San Jorge de Cinematografía. Con una sesión especial que proyectó «The Last Picture Show», de Bogdanovich, La Vanguardia, 28 d'abril de 1977

## Vegeu també

* Fotogramas de Plata 1976
* Medalles del Cercle d'Escriptors Cinematogràfics de 1976
* Premis del Sindicat Nacional de l'Espectacle de 1976

## Enllaços externs

* Premis Sant Jordi 1977 a IMDB
# Gaultita

La gaultita és un mineral de la classe dels silicats, que pertany al grup de les zeolites. Rep el nom en honor de Robert A. Gault (1943-), mineralogista del Museu canadenc de la natura.

## Característiques

La gaultita és un silicat de fórmula química Na₄Zn₂Si₇O$_{18}$·5H₂O. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la gaultita pertany a «09.GF - Tectosilicats amb H₂O zeolítica; altres zeolites rares» juntament amb els següents minerals: terranovaïta, gottardiïta, lovdarita, chiavennita, tschernichita, mutinaïta, tschörtnerita, thornasita i direnzoïta.
L'exemplar que va servir per a determinar l'espècie, el que es coneix com a material tipus, es troba conservat al museu canadenc de la natura, amb el número de referència: cmn 81513.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Gaultite» (en anglès). Mindat. [Consulta: 5 maig 2020].
# Ca l'Enric Benet

Ca l'Enric Benet és un monument protegit com a bé cultural d'interès local del municipi de Pineda de Mar (Maresme).

## Descripció

L'edifici té una finestra amb llinda horitzontal decorada i arquejada amb decoració gòtica. El material utilitzat és la pedra. La llinda és esculpida amb diferents formes i figures geomètriques que recorda el món vegetal. De l'arc surten quatre grups de nervis, i de cada un d'ells hi penja el cap d'un àngel. Els extrems inferiors de la llinda acaben amb dos capitells, un a cada cantó, de fulles d'acant.

## Història

El finestral gòtic forma part de la Casa Ca l'Enric Benet, de finals del segle xvi. Tot i que l'interior ha estat reformat i adequat als nous serveis -botiga-, l'exterior de la casa es conserva en molt bon estat, com el portal rodó adovellat -21 dovelles-. A més té un portal i una finestra a una façana d'obra en forma de carreus i arrebossada.

## Referències

* «Ca l'Enric Benet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2012].
# Primrose (Nebraska)

Primrose és una població dels Estats Units a l'estat de Nebraska. Segons el cens del 2000 tenia 69 habitants.

## Demografia

Segons el cens del 2000, Primrose tenia 69 habitants, 31 habitatges, i 19 famílies. La densitat de població era de 95,1 habitants per km².
Dels 31 habitatges en un 25,8% hi vivien nens de menys de 18 anys, en un 48,4% hi vivien parelles casades, en un 6,5% dones solteres, i en un 38,7% no eren unitats familiars. En el 32,3% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,3% tenia menys de 18 anys, un 7,2% entre 18 i 24, un 27,5% entre 25 i 44, un 15,9% de 45 a 60 i un 29% 65 anys o més.
L'edat mediana era de 40 anys. Per cada 100 dones de 18 o més anys hi havia 89,7 homes.
La renda mediana per habitatge era de 28.750 $ i la renda mediana per família de 40.000 $. Els homes tenien una renda mediana de 27.083 $ mentre que les dones 18.438 $. La renda per capita de la població era de 12.831 $. Aproximadament el 12,5% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Primrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Primrose». American Fact Finder. Oficina del Cens dels Estats Units, 12-01-2010.
# Cuereta del Mekong

La cuereta del Mekong (Motacilla samveasnae) és un ocell de la família dels motacíl·lids (Motacillidae).

## Hàbitat i distribució

Habita zones humides del nord-est de Cambotja, sud de Laos i sud-est de Tailàndia.

## Referències

* ↑ «Cuereta del Mekong». Cercaterm. TERMCAT, Centre de Terminologia. Rev. 20/03/2022(català)
# L'Albereda (Vilanova de Sau)

L'Albereda és un antic mas inventariat com a monument al municipi de Vilanova de Sau (Osona) situat damunt el modern hostal de la Riba, en el un planell compartit amb el Farigolar, Can Parcet i el Bruguer. Antiga masia que es troba dins de la demarcació del primitiu terme de Sau, avui englobat a Vilanova de Sau. Entre els 16 masos que es registren en el fogatge de 1553 de la parròquia i terme de Sau hi trobem a Antoni Albareda, habitant del mas.
Masia de planta rectangular, construïda aprofitant el desnivell del terreny, és coberta a dos vessants, mentre que la teulada de ponent, formant una mena d'esglaó, és d'un sol vessant. A nivell del primer pis s'hi obre un portal, al qual s'accedeix a partir d'una escala exterior. A llevant, el vessant es troba truncat deixant un espai buit al mig, i s'hi obre, també, un altre portal, tot i que aquest és dovellat i correspon a l'entrada de la casa. A migdia hi ha un portal rectangular, al davant del qual s'hi forma una cabanya de moderna construcció. És construïda amb pedra rogenca, i envoltada per edificacions noves que desmereixen l'antiga estructura. L'estat de conservació és bo. Es troba deshabitada i serveix només de corral.

## Referències

* 1 2 «L'Albareda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 desembre 2012].

## Enllaços externs

* «L'Albareda». Mapa de patrimoni cultural. Diputació de Barcelona.
# Coll de Bise

El Coll de Bise és una collada situada a 1.902,7 m alt del terme comunal de Prats de Molló i la Presta, de la comarca del Vallespir, a la Catalunya del Nord. És al centre de la zona nord-oest del terme de Prats de Molló i la Presta, al nord-oest del Coll de les Basses i al sud-est del Coll de les Moles. A prop, al sud, hi ha la Cabana d'en Miquel.

## Referències

* ↑ El Coll de Bise en els ortofotomapes de l'IGN
# 1603
## Esdeveniments

* Març: Samuel de Champlain viatja cap al Canadà.
* 24 de març: instauració del Shogunat Tokugawa.
* 25 de juliol: coronació de Jaume I d'Anglaterra i VI d'Escòcia.
* Agost: Samuel de Champlain torna a França.
* Japó: la seu governamental s'estableix a Tòquio.
* Filipines: Insurrecció dels colons xinesos contra les autoritats espanyoles.
* Es descobreix l'Antàrtida.

## Naixements

* 17 de juny: Josep de Copertino, sant italià de l'orde dels Frares Menors (m. 1663).
* 10 d'octubre: Abel Tasman, explorador dels Països Baixos (m. 1659).

## Necrològiques

* 24 de març, Richmond Palaceː Elisabet I d'Anglaterra, reina d'Anglaterra i d'Irlanda des de 1558 fins a la seva mort (n. 1533).
* 10 de juliol: Joan Terès i Borrull, virrei de Catalunya (n. 1538)
* 16 de novembre: Pierre Charron, filòsof i teòleg francès del corrent de l'escepticisme (n. 1541)
* 10 de desembre: William Gilbert, metge anglès (n. 1544)
* 22 de desembre: Mehmet III, soldà de l'Imperi Otomà (n. 1566)

## Referències

* ↑ «GIUSEPPE da Copertino, santo in "Dizionario Biografico"» (en italià). Arxivat de l'original el 2021-04-23. [Consulta: 6 juny 2020].
* ↑ «Elisabet I d'Anglaterra | enciclopèdia.cat». [Consulta: 24 març 2020].
# Casa Gran (Puigcerdà)

La Casa Gran és una obra eclèctica de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Important edifici de quatre plantes, que per ell sol conforma la part alta de la Plaça de Barcelona, i a la vegada fa cantonada amb dos altres carrers. Es tracta d'una construcció d'obra arrebossada, amb obertures verticals, algunes d'elles amb balcons i baranes de ferro. La façana principal és de composició simètrica, de tres cossos, el central s'eleva una planta més que els laterals, amb coberta a dues aigües.

## Referències

* ↑ «Casa Gran». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Gibson Moderne

La guitarra elèctrica Gibson Moderne apareix en 1958 en l'espectacle NAMM. El seu cos està fet de korina. D'aparença allargada en la part dels greus (similar a la Gibson Flying V), i amb una pala cap a fora en la part dels aguts (Similar a la Gibson Explorer). Com l'Explorer i la Flying V, la Moderne forma part modernista desenvolupada per Gibson en 1958. No obstant això, la guitarra Moderne de 1958 estan actualment desaparegudes. Ted McCarty, el dissenyador de les guitarres, diu que es van fabricar 4 o 5 prototips. Es rumoreja que, si algun d'aquests prototips sortís a la llum, podria convertir-se en una de les guitarres més cares del món.
Gibson va reeditar el model Moderne en 1982 com "Moderne Heritage". Solament es van produir 801 guitarres.

## Vegeu també

* Gibson Flying V
* Gibson Explorer
* Gibson
# Cai Lun (cràter)

Cai Lun és un cràter d'impacte situat a la cara oculta de la Lluna, prop del pol Nord del satèl·lit. Es troba entre els prominents cràters Haskin i Nansen. Per la seua posició, a penes es veu des de la Terra en períodes de libració favorable.
Malgrat ser un cràter severament desfigurat per successius impactes, encara se'n pot reconéixer la forma arredonida originària. El sòl interior està marcat amb molts cràters de grandària mitjana, entre els quals destaca un impacte a la vora sud que forma una protuberància.
Des d'agost de 2010 duu el nom de l'inventor xinés Cai Lun per decisió de la UAI.

## Vegeu també

* Annex: cràters de la Lluna.
* Selenografia.

## Referències

* ↑ «Planetary Names» (en anglès). IAU - International Astronomical Union Working Group for Planetary System Nomenclature (WGPSN). [Consulta: 19 maig 2022].
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Pontécoulant

Pontécoulant és un municipi francès situat al departament de Calvados i a la regió de Normandia. L'any 2007 tenia 94 habitants.

## Demografia
### Població

El 2007 la població de fet de Pontécoulant era de 94 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 40 eren l'habitatge principal de la família, 6 eren segones residències i 3 estaven desocupats. 47 eren cases i 2 eren apartaments. Dels 40 habitatges principals, 25 estaven ocupats pels seus propietaris, 15 estaven llogats i ocupats pels llogaters i 1 estava cedit a títol gratuït; 1 tenia una cambra, 5 en tenien dues, 5 en tenien tres, 12 en tenien quatre i 18 en tenien cinc o més. 33 habitatges disposaven pel capbaix d'una plaça de pàrquing. A 19 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pontécoulant el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 8 |
| 4 | 40 a 44 | 0 |
| 4 | 35 a 39 | 4 |
| 8 | 30 a 34 | 8 |
| 4 | 25 a 29 | 4 |
| 4 | 20 a 24 | 0 |
| 8 | 15 a 19 | 0 |
| 8 | 10 a 14 | 4 |
| 16 | 5 a 9 | 4 |
| 0 | 0 a 4 | 12 |

## Economia

El 2007 la població en edat de treballar era de 68 persones, 45 eren actives i 23 eren inactives. De les 45 persones actives 40 estaven ocupades (24 homes i 16 dones) i 5 estaven aturades (1 home i 4 dones). De les 23 persones inactives 8 estaven jubilades, 3 estaven estudiant i 12 estaven classificades com a «altres inactius».

### Activitats econòmiques

L'any 2000 a Pontécoulant hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Pontécoulant a l'INSEE.
* Évolution et structure de la population Fitxa amb el detall de dades de Pontécoulant a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# L'Scooby-Doo! El campament de la por

L'Scooby-Doo! El campament de la por (títol original en anglès, Scooby-Doo! Camp Scare) és una pel·lícula animada de misteri i comèdia del 2010. Representa la quinzena pel·lícula distribuïda directament a vídeo basada en els dibuixos animats d'Scooby-Doo. Es va estrenar el 14 de setembre de 2010. La pel·lícula es va estrenar set mesos després de l'estrena de L'Scooby-Doo! Abracadabra-Doo. La a pel·lícula va vendre 53.389 unitats durant la seva primera setmana i, el gener de 2013, n'havia venut aproximadament 194.000. S'ha doblat al català.

## Referències

* ↑ «Scooby-Doo! Camp Scare». [Consulta: 2 novembre 2014].
* ↑ «L'Scooby-Doo! El campament de la por». ésAdir. [Consulta: 9 juliol 2024].
# 279

El 279 (CCLXXIX) fou un any comú començat en dimecres del calendari julià.

## Esdeveniments

* L'emperador romà, Probe, venç els burgundis i els vàndals a Rètia i Pannònia.
* Xina: conquesta de Wu per la dinastia Jin.

## Necrològiques

* Rabí Yochanan

## Referències

* ↑ Routledge. The Roman Empire from Severus to Constantine, 2001, p. 416. ISBN 978-0-203-45159-5.
* ↑ Tʻang Studies Society. Studies in early Medieval Chinese literature and cultural history : in honor of Richard B. Mather & Donald Holzman, 2003. ISBN 978-0-9729255-0-1.
* ↑ The Iggeres of Rav Sherira Gaon (en anglès). Jerusalem: Rabbi Jacob Joseph School Press - Ahavath Torah Institute Moznaim, 1988, p. 100. OCLC 923562173.
# Casa Gralla (Martorell)

La casa Gralla és una obra del municipi de Martorell (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Compta amb una finestra bigemminada de pedra deixada a la vista amb una columna al centre de fust fil·liforme de secció poligonal. L'obertura té un marc motllurat que a la zona superior té un element sobressortint on hi ha una creu grega gravada.

## Història

La finestra es construí a finals del segle passat, aprofitant elements arquitectònics de procedències diverses. La creu del centre amb molt probabilitat pertanyia a St. Genís de Rocafort; el capitell, la columna i la base, però, ho ignorem. Les dues impostes es pensa que són de cronologia anterior.

## Referències

* 1 2 «Casa Gralla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
# Vapor d'en Formosa

El Vapor d'en Formosa va ser un dels primers vapors que hi va haver a Sabadell. Era una fàbrica que feia servir el vapor com a força motriu, construïda per Josep Formosa el 1839. Estava situat al cantó dels carrers de Manaut i el que seria l'actual carrer del Vapor. El 1839 va donar nom al carrer on estava situat.

## Referències

* ↑ «Vapor, carrer del». [Consulta: 16 març 2018].
# Coll de Codó

El Coll de Codó és un coll a 1.450,5 m. alt. situat en la carena que separa els termes de Senterada (enclavament de Larén) i de la Torre de Cabdella (antic terme de la Pobleta de Bellveí.
És al costat nord del Tossal del Codó i a l'extrem septentrional del Serradet del Far. També és al sud-sud-est del Tossal de la Creu. Del Coll de Codó davalla cap al sud-oest la llau del Codó, i cap al sud-est, el barranc del Torrent.

## Enllaços externs

* Institut Cartogràfic de Catalunya
# Gordon (Texas)

Gordon és una ciutat al Comtat de Palo Pinto a l'estat de Texas. Segons el cens del 2000 tenia 451 habitants.

## Demografia

Segons el cens del 2000, Gordon tenia 451 habitants, 190 habitatges, i 128 famílies. La densitat de població era de 179,5 habitants per km².
Dels 190 habitatges en un 28,4% hi vivien nens de menys de 18 anys, en un 57,9% hi vivien parelles casades, en un 8,4% dones solteres, i en un 32,6% no eren unitats familiars. En el 30,5% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,9% tenia menys de 18 anys, un 7,8% entre 18 i 24, un 22,2% entre 25 i 44, un 23,5% de 45 a 60 i un 20,6% 65 anys o més.
L'edat mediana era de 41 anys. Per cada 100 dones de 18 o més anys hi havia 80,5 homes.
La renda mediana per habitatge era de 33.056 $ i la renda mediana per família de 41.750 $. Els homes tenien una renda mediana de 40.156 $ mentre que les dones 20.781 $. La renda per capita de la població era de 18.307 $. Aproximadament el 8,1% de les famílies i el 13,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Gordon». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* http://www.gordontexas.com/
* http://www.gordonmethodist.org/
* http://www.gordonlonghorns.com/
* http://www.gordonlibrary.org/